Na osnovu člana 38 stav 1 tačka 2 Zakona o lokalnoj samoupravi ("Službeni list CG", br. 2/18, 34/19 i 38/20), člana 223 stav 2 Zakona o planiranju postora i izgradnji objekata (“Sl.list CG” broj 64/17, 44/18, 63/18 i 82/20), člana 8 stav 6 Odluke o izgradnji lokalnih objekata od opšteg interesa („Sl. list Crne Gore“ – opštinski propisi, broj 18/14, 42/15, 28/16 i 07/21) i člana 35 stav 1 alineja 2 Statuta Opštine Tivat ("Službeni list CG - opštinski propisi", br. 24/18 i 09/20), Skupštinа Opštine Tivat, nа sјеdnici оdržаnој \_\_\_\_\_\_\_\_\_\_\_ 2022. gоdinе, dоniјеlа je

**O D L U K U**

**o izgradnji lokalnog objekta od opšteg interesa**

**- infrastrukture (vodovodne i kanalizacione) u trupu šetališta od Sv.Roka do Lepetana, a preko kat.parc.br.482 i 472 sve KO Lepetani i 745 KO Donja Lastva u obuhvatu Prostorno-urbanističkog plana Tivta do 2020.godine (»Sl.list CG-opštinski propisi« br. 24/2010) i „Prostornog plana posebne namjene za Obalno područje Crne Gore“ (»Sl.list CG-« br.56/18).**

Član 1

Ovom Odlukom utvrđuje se izgradnja lokalnog objekta od opšteg interesa i to - infrastrukture (vodovodne i kanalizacione) u trupu šetališta od Sv.Roka do Lepetana, a preko kat.parc.br.482 i 472 sve KO Lepetani i 745 KO Donja Lastva u obuhvatu Prostorno-urbanističkog plana Tivta do 2020.godine (»Sl.list CG-opštinski propisi« br. 24/2010) i „Prostornog plana posebne namjene za Obalno područje Crne Gore“ (»Sl.list CG« br.56/18).

Član 2

Trasa predmetne infrastrukture prelazi preko kat.par.br.482, 472 sve KO Lepetane i 745 KO Donja Lastva.

Član 3

Izgradnja lokalnog objekta od opšteg interesa vršiće se po rješenju o odobrenju za građenje koje izdaje organ lokalne uprave nadležan za poslove uređenja prostora.

Glavni projekat za postavljanje infrastrukture (vodovodne i kanalizacione) u trupu šetališta od Sv.Roka do Lepetana izradiće se i revidovati na osnovu ove Odluke, a u skladu sa važećim tehničkim normativima, standardima i normama kvaliteta.

Član 4

Ova Odluka stupa na snagu osmog dana od dana objavljivanja u "Službenom listu CG - Opštinski propisi".

**Broj:\_\_\_\_\_\_\_\_\_\_**

**Tivat \_\_\_\_\_\_2022. godine**

**Odbor povjerenika**

**Predsjednik**

**Spasoje Ljesar**

*Obrazloženje*

***Pravni osnov***

Članom 223 stav 2 Zakona o planiranju postora i izgradnji objekata (“Sl.list CG” broj 64/17, 44/18, 63/18 i 82/20) propisano je da se propisi jedinice lokalne samouprave, kojima se uređuju lokalni objekti od opšteg interesa primjenjuju do donošenja plana generalne regulacije Crne Gore u dijelu koji se odnosi na: vodovodnu, telekomunikacionu i kanalizacionu infrastrukturu, toplovode; opštinske puteve (lokalne i nekategorisane) i prateće objekte; ulice u naseljima i trgove; parking prostore, pijace; gradska groblja; podzemne i nadzemne prolaze; javne garaže; objekte distributivne mreže naponskog nivoa do 35 kV trafostanice i vodove od 110 kV ili manje, rasklopna postrojenja, javnu rasvjetu; solarne elektrane od 5 MW i manje, sportske objekte i skijaške staze sa pratećom infrastrukturom za pripremu i uređenje istih; javne i zelene površine i gradske parkove, ski-liftove, žičare koje se grade na teritoriji jedne lokalne samouprave; objekte privrednog razvoja (privredne objekte, objekte proizvodnog zanatstva, skladišta, stovarišta, robno-distributivne centre, servisne zone, slobodne zone, komunalno-servisne objekte, pumpne stanice) i objekte ruralnog razvoja (poljoprivrede, stočarstva, vinogradarstva, voćarstva i ribarstva).

Članom 8 stav 6 Odluke o izgradnji lokalnih objekata od opšteg interesa („Sl. list Crne Gore“ – opštinski propisi, broj 18/14, 42/15, 28/16 i 07/21) propisano je da odluku o izgradnji lokalnog objekta od opšteg interesa donosi Skupština opštine.

***Obrazloženje odredbi odluke***

Na inicijativu Direkcije za investicije donijeta je Odluka o pristupanju izgradnji lokalnog objekta od opšteg interesa, broj: 01-333/22-222 od 13.05.2022. godine, kojom se utvrđuje pristupanje izgradnji lokalnog objekta od opšteg interesa i to infrastrukture (vodovodne i kanalizacione) u trupu šetališta od Sv.Roka do Lepetana, a preko kat.parc.br.482 i 472 sve KO Lepetani i 745 KO Donja Lastva u obuhvatu Prostorno-urbanističkog plana Tivta do 2020.godine (»Sl.list CG-opštinski propisi« br. 24/2010), sa Nacrtom programskog zadatka broj 09-333/22-216/7 od 12.05.2022. godine. Pomenuti akti su stavljeni na javnu raspravu.

Izgradnja lokalnog objekta od opšteg interesa vršiće se po rješenju o odobrenju za građenje, koje izdaje organ lokalne uprave nadležan za poslove uređenja prostora a na osnovu dokumentacije saglasno članu 11 Odluke o izgradnji lokalnih objekata od opšteg interesa.

Obrađivač,

Sekretarijat za uređenje prostora

PREDLAGAČ,

PREDSJEDNIK OPŠTINE,

Željko Komnenović